《黄恺刘黻赵蕃王元野会讲佑国僧舍》
宋代·区仕衡

城角晓方罢，斋钟时一鸣。
良候属春莺，求友来嘤嘤。
吾侪二三子，簪盍怀同声。
相期辨初志，视履规安行。
道岂讲解得，学以磨琢精。
释氏辨一心，且不蕲修名。
齐盟共商求，勉旃在明诚。

作者简介：（1217—1277）广州南海人，字邦铨。入太学为上舍生。慷慨有智略，以天下为己任。尝上书论贾似道误国，又陈恢复之策，皆不为用。归而讲学九峰书院，人称九峰先生。诗文典雅。有《九峰集》、《理学简言》。